fi fi fi uz fi et eo fi fi fi fi fi fi fi fi fi fi fi fi sv fi fi fi fi fi fi fi fi fi fi fi fi fi fi fi fi fi fi fi fi fi fi en nb fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi uz fi et fi en eo fi fi en fi fi fi fi en fi fi fi en fi fi fi sv en fi
Viljakas-konttikuivuri hyödyntää auringon lämpöenergiaa - Maatilan Pellervo
Maatilan Pellervo | marraskuu, 2018
HELENA ANTTILA-LINDEMAN, teksti ja kuvat
Viljakkaaseen voi laittaa enintään metrin kerroksen tavaraa. Silloin kattoon on noin puoli metriä matkaa. Kuuden metrin kontissa voi kuivata kerrallaan 1–13 kuutiota.
Viljakas-kuivuri yhdistää piirteitä lämminilma- ja kylmäilmakuivurista. Siinä auringon lämmittämä ilma puhalletaan kuivaamaan liikkuvaa viljaa. Parhaiten Viljakas soveltuu erikoiskasvi- ja luomutiloille.
Viljakkaan tarina alkaa 1990-luvulta, jolloin kestiläläinen Marttilan perhe rakensi maatilalleen kylmäilmakuivurin. Se toimi muuten hyvin, mutta perinteisten kylmäilmakuivureiden tapaan se oli työläs hoidettava. Kuivattavan viljakerroksen pintaan muodostui tiivistymisvettä, joten viljaa piti sekoitella lapiolla, jottei se homehtuisi. Lapiotyö alkoi harmittaa. Siitä alkoi perheen keksijä-isän sisuuntuminen.
”Jos ei helppokäyttöisempää kylmäilmakuivuria saa jostakin, teen sellaisen itse”, Jorma Marttila totesi.
Noin kymmenen vuoden kehitystyön lopputuloksena syntyi Viljakas-kuivuri, jonka Marttila kehitti yhteistyökumppaneineen. Kehitystiimissä on ollut mukana muun muassa Nokia- ja VTT-taustaisia insinöörejä.
Tällä hetkellä perheyritys Viljakas Oy:n valikoimissa on kaksi erimallista kuivuria. Rakennuksen sisään pystytettävän kiinteän mallin lisäksi tarjolla on kuusi- tai yhdeksänmetriseen liikuteltavaan merikonttiin rakennettu lavakuivuri. Konttikuivureiden vetoisuudet ovat 1–13 tai 2–23 kuutiota, ja kiinteän mallin 3–35 kuutiota.
Viljakas-kuivureiden veroton lähtöhinta on 34 000 euroa mallista ja varustuksesta riippuen. Lisävarusteena kuivuriin saa esimerkiksi aurinkoseiniä.
”Kaikki pienet tilat eivät saa investointitukea. Heille sopiva ratkaisu voisi olla kuivurin vuokraus tai yhteiskäyttö”, markkinointipäällikkö Susanna Hämäläinen kertoo.
Patentoitu kuivuri on jo monesti palkittu valtakunnallisissa kilpailuissa: Vuoden energiaoivalluksena ja Maaseudun tulevaisuuden tekijä -finalistina. Tänä vuonna Viljakas Oy valittiin Kasvu Openin finaaliin.
Viljakas-konttikuivuri on siirrettävä kylmäilmakuivuri erikoiskasveille, joiden hehtaarisato tai viljelyala ei ole kovin suuri. “Ison tilan ja yleensä viljankuivatuksen ainoaksi kuivuriksi kapasiteetti on riittämätön”, Nysand arvioi.
Kylmäilmakuivatukseen sopivat varsinkin elokuussa tuleentuvat kasvit, kuten kumina tai nurmikasvisiemenet. Lisälämmön turvin voi kuivattaa myöhäisempiäkin kasveja.
Viljakas-kuivurissa vilja liikkuu koneellisesti. Kuivurin pohjalla on hydrauliikkakuljetin, joka tuo kuivattavaa satoa kohti kuivurin etuseinää. Siitä siemenet siirtyvät kuivurin takaosaan spiraali- tai kolakuljettimella, johon on yhdistetty esipuhdistin.
Koska siemeniä sekoitetaan kuivatuksen aikana, Viljakkaassa voi käyttää lisälämpöä jopa lämminilmakuivurin verran.
Ellei satoa kierrätettäisi, lisälämpöä voisi käyttää paljon rajallisemmin. ”Perinteisissä kylmäilmakuivureissa riski veden tiivistymisestä viljan pintakerrokseen kasvaa, jos lisälämpöä on enemmän kuin 5–7 astetta”, tutkija Matts Nysand Luonnonvarakeskuksesta sanoo.
Viljakkaassa lisälämpöä voi tuottaa esimerkiksi auringolla, hakkeella, polttoöljyllä tai kaasulla.
Lähtökohtaisesti Viljakasta markkinoidaan kuitenkin aurinkolämmitteisenä kuivurina. Silloin Viljakkaalla voi päästä valmistajan mukaan jopa 90 prosentin säästöön energiakustannuksissa polttoöljyä käyttäviin lämminilmakuivureihin verrattuna.
Lue koko juttu painetusta marraskuun 2018 Maatilan Pellervosta. Tilaajana koko lehden löydät myös e-arkistosta www.pellervo-e-lehdet.fi.
Suttisen marja- ja vihannestilaa kehitetään asiakkaiden tarpeita kuulostellen. Tilapuotiin väkeä vetävät kotimainen laaturuoka ja käsityöläisten taidonnäytteet. Kun kahvittelijat lisääntyivät, rakennettiin uusi kahvila jäätelöbaareineen.
Tuulivoimasta tuottoa – ja tuloveroa
Maanomistajalle tuulivoimalan rakentaminen on usein pienoinen lottovoitto, kunhan pitää huolen siitä, että tekee riittävän isot tuotot takaavan vuokra­sopimuksen.
Tärkein hoidettava on maan kasvukunto
Luomuviljely tehostuu hyvillä valinnoilla ja järkevällä työnteolla. Menetelmien testaaminen ei ole hukkaan heitettyä aikaa, tieto ja kokemus ovat tuottavinta pääomaa.
Simon kuntakeskuksen rakennukset lämpiävät Simon Hake­osuuskunnan oman kauko­lämpö­laitoksen tuottamalla lämmöllä. Metsä­energian arvostus ja kysyntä on noussut Suomessa.
Anu-Maarit, Markus ja Frans Elo kuuluvat Vihannes-Laitila-konsernin tuottaja­organisaatioon. Tuotteiden yhteis­markkinointi tuo vakautta, sillä jo kylvöillä tiedetään, että tuotteille on varma ostaja. Yhteen­liittymä mahdollistaa myös tuotanto­panosten yhteis­hankinnat.
Tuulivoimasta tuottoa – ja tuloveroa
Tärkein hoidettava on maan kasvukunto
Tanskalainen maajussi luottaa luomuun
”Ensin täytyy oppia puhumaan nautaa”
Palomuurin takana on turvallista tehdä töitä
Puhelin 020 413 2636
(Ma-pe klo 8-17, hinta 8,35 snt/puhelu + 16,69 snt/min (alv 24 %) soittaessa kotimaan lanka- ja matkapuhelinliittymistä.)
Simonkatu 6, PL 77, 00101 Helsinki
Copyright 2017 Pellervo | Kaikki oikeudet pidätetään